**”Alea jacta est”**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Alea jacta est”

...

Ce mai putem face de-acum,

Când totu-n țară e distrus

Și e pe ultimul ei drum?!

Ce ar mai putea fi spus?!

...

Când s-a furat tot ce se poate

Când tot ce-a fost s-a luat prin jaf,

Când România e pe moarte,

Când totu-n țară este praf?!

...

Când e război care pe care

Să acceadă la putere

Să-și facă oricum avere

În România care moare?!

...

Noi n-avem dreptul a ne plânge,

Cât suntem cu toți complici,

Cât avem trădarea-n sânge,

La pofte mari, la minte mici!

...

Ne merităm soarta pe drept,

Bolnavi toți de parvenire,

Ticăloși și răi din fire,

Feți-frumoși cu muci pe piept!

...

Ne lăudăm că-avem strămoși

Care-au fost viteji și bravi,

Dar azi, neam de ticăloși

Avem apucături de sclavi!

...

N-avem nici mintea de pe urmă

Mințiți fiind de-atâtea ori,

Mergem și votăm în turmă

Pe-aceiași hoți și trădători!

...

Noi nu suntem importanți

În România care moare,

Iar singura noastră valoare,

Este ca turmă de votanți!

...

Noi suntem un popor docil

Plătind scump prețul schimbării,

Când orice șmecher imbecil

Se vrea ales în fruntea țării!

...

Suntem vinovați cu toții

Că-n țara asta care moare

Mergem grămadă la votare

Să schimbăm hoții cu hoții!

...

Cum să-i considerăm normali,

Pe toți acei care votează,

Când votul lor îi selectează

Dintre români, pe speciali?!

...

Când zarurile-s aruncate

Și totul e deja distrus,

În țara asta ce-i pe moarte,

Ce ar mai putea fi spus?!